《游仙诗十九首 其九》
魏晋·郭璞

采药游名山，将以救年颓。呼吸玉滋液，妙气盈胸怀。

登仙抚龙玉，迅驾乘奔雷。鳞裳逐电曜，云盖随风回。

手顿羲和辔，足蹈阊阖开。东海犹蹄涔，昆仑蝼蚁堆。

遐邈冥茫中，俯视令人哀。

作者简介：（276—324）东晋河东闻喜人，字景纯。博学，好古文奇字，精天文、历算、卜筮，擅长诗赋。西晋末过江，为宣城太守殷祐参军，为王导所重。晋元帝拜著作佐郎，与王隐共撰《晋史》，迁尚书郎。后为王敦记室参军。以卜筮不吉谏阻敦谋反，为敦所杀。后追赠弘农太守。为《尔雅》、《方言》、《山海经》、《穆天子传》作注，传于世。有辑本《郭弘农集》。